Raport Konsultativ

Përshtatjet vjetore të Të Hyrave të Lejuara Maksimale për FSHU

(Prill 2021 - mars 2022)

|  |
| --- |
| **DEKLARATË**  **Ky Raport Konsultativ është përgatitur nga ana e ZRRE-së me qëllim të informimit të palëve të interesit. Raporti nuk paraqet ndonjë vendim të ZRRE-së dhe nuk duhet të interpretohet si i tillë.** |

Gusht 2021

Përmbajtja

[Hyrje 3](#_Toc80690013)

[1 Bilanci i energjisë elektrike 2021 4](#_Toc80690014)

[2 Kostot me shumicë - blerjet e energjisë 5](#_Toc80690015)

[2.1 Përshtatjet e të hyrave për vitin 2020 6](#_Toc80690016)

[3 Kostot e bartshme 8](#_Toc80690017)

[4 Kostot me pakicë të furnizuesit 8](#_Toc80690018)

[5 Të hyrat e lejuara maksimale 9](#_Toc80690019)

# Hyrje

Zyra e Rregullatorit për Energji (ZRRE) aktualisht është duke kryer Përshtatjen e Rregullt Vjetore për të Hyrat e Lejuara Maksimale (MAR) që do të mbulohen nga Kompanitë e Rregulluara. Në këtë proces, ZRRE-ja do të bëjë propozimin fillestar për MAR-in e azhurnuar për Operatorin e Sistemit të Transmetimit dhe Tregut (OST/OT, KOSTT), Operatorin e Sistemit të Shpërndarjes (OSSH, KEDS) dhe do të përcaktojë të hyrat e Furnizuesit me Shërbim Universal (FSHU). Ky vlerësim fillestar bazohet në propozimet e dorëzuara nga kompanitë e rregulluara si dhe vendimet për Të Hyrat e Lejuara Maksimale për periudhën rregullative 2018-2022 për OST/OT dhe OSSH.

Ky Raport Konsultativ paraqet vlerësimin e ZRRE-së për propozimin për të hyrat e lejuara maksimale (MAR) për Furnizuesin me Shërbim Universal (FSHU) për vitin relevant tarifor 2021. Procesi i përshtatjeve për vitin relevant tarifor 2021 përfshin periudhën 1 prill 2021 - 31mars 2022, por duke marr parasysh mungesën e Bordit, procesi i tillë është shtyer. Vonesa e marrjes së vendimeve për të Hyrat e Lejuara Maksimale dhe të tarifave për këtë vit relevant tarifor, do të azhustohet në vitin e ardhshëm relevant tarifor 2022.

Palët të cilat dëshirojnë të paraqesin komentet e tyre eventuale rreth propozimeve të ZRRE-së ftohen që të dorëzojnë komentet e tyre me shkrim në postën elektronike [ero.pricing-tariffs@ero-ks.org](mailto:ero.pricing-tariffs@ero-ks.org) jo më vonë se 7 shtator 2021.Gjithashtu,komentet mund të dërgohen me postë në adresën:

*Zyra e Rregullatorit për Energji*

*Departamenti për Tarifa dhe çmime*

*Rr. Dervish Rozhaja Nr. 12, Prishtinë, 10000, Kosovë*

**Dokumentet relevante**

|  |  |
| --- | --- |
| Aplikimi tarifor i FSHU për vitin 2021 | https://www.ero-ks.org/zrre/sites/default/files/Konsultimet%20Publike/Aplikimi%20i%20FUSH-s%C3%AB%202021%20-%208%20Mars%202021.pdf |
| Aplikimi tarifor i KOSTT për vitin 2021 | https://www.ero-ks.org/zrre/sites/default/files/Konsultimet%20Publike/Aplikacioni\_%20p%C3%ABrshtetjet%20vjetore%202021\_%20KOSTT.pdf |
| Aplikimi tarifor i KEDS për vitin 2021 | https://www.ero-ks.org/zrre/sites/default/files/Konsultimet%20Publike/Aplikimi%20i%20OSSH-s%C3%AB%202021%20-%208%20Mars%202021.pdf |

# Bilanci i energjisë elektrike 2021

Në këtë shqyrtim tarifor ZRRE ka përdorur bilancin e aprovuar për vitin 2021. Megjithatë, trajtimi i konsumit të energjisë elektrike nga konsumatorët e kyçur në nivelin e tensionit 35kV dhe 10kV, është bërë në pajtim me qëndrimin e Bordit të ZRRE-së për vazhdim të furnizmit të këtyre konsumatorëve nga FSHU me tarifa të rregulluara. Duke qenë se KESCO ka aplikuar për MAR-in e vitit 2021 duke marrë për bazë derregullimin e konsumatorëve të kyçur në nivelin e tensionit 35kV dhe 10kV, do të ketë dallime në bazën e analizave të përdorura nga ZRRE.

Ky bilanc duhet të reflektojë vetëm kostot e furnizimit me energji elektrike për konsumatorët që gëzojnë të drejtën e furnizimit në kushte të shërbimit universal. Në këtë kuptim edhe volumet për blerjet e energjisë me shumicë për FSHU janë:

* Blerjet e energjisë nga KEK SH.A;
* Blerjet e energjisë nga gjeneratorët e kyçur në nivel të transmetimit;
* Blerjet e energjisë nga gjeneratorët e kyçur në nivel të shpërndarjes; dhe
* Importi.

Sasia e energjisë për eksport gjatë këtij parashikimi nuk është konsideruar si energji e FSHU-së, pasi që FSHU duhet të nominojë vetëm sasitë e nevojshme për mbulimin e konsumit të konsumatorëve me shërbim universal. Kjo sasi e energjisë duhet të menaxhohet nga prodhuesi përkatës në pajtim me prioritetet e dispeçimit. Konsumi i konsumatorëve me shërbim universal nuk përfshinë kategoritë e konsumatorëve të kyçur në nivel të transmetimit

Në tabelën në vijim janë dhënë burimet e furnizimit për të mbuluar kërkesën e konsumatorëve të FSHU-së.

***Tabela 1: Bilanci i energjisë elektrike për FSHU***

|  |  |
| --- | --- |
| **Blerjet e energjisë** | **GWh** |
| Sasitë e furnizuara nga KEK | 3,732 |
| Gjeneratorët në nivel të OST | 216 |
| Gjeneratorët në nivel të OSSh-së | 199 |
| Importi | 83 |
| **Total sasitë e furnizuara** | **4,231** |
| **Konsumi sipas kategorive të konsumatorëve FSHU** |  |
| Konsumatorët 35 kV | 59 |
| Konsumatorët 10 kV | 450 |
| Konsumatorët 0.4 kV | 3,722 |
| **Total konsumi i konsumatorëve të FSHU** | **4,231** |

Siç shihet nga tabela sasia e energjisë që planifikohet të konsumohet nga konsumatorët me të drejtë të shërbimit universal është e barabartë me sasitë që duhet të mbulohen nga burimet e ndryshme të furnizimit. Alokimi i energjisë për konsumatorët me shërbim universal për energjinë nga burimet e ripërtërithsme, është bërë proporcionalisht në mes të konsumit të konsumatorëve të rregulluar dhe atyre të parregulluar. Ndërsa energjia e prodhuar nga Hidrocentralet me të cilat FSHU ka marrëveshje koncesionare, i është alokuar konsumatorëve të FSHU-së, konform marrëveshjeve në mes palëve.

Mbulimi i humbjeve në sistemin e transmetimit dhe të shpërndarjes janë përgjegjësi e operatorëve të rrjeteve përkatëse dhe siç shihet ato nuk janë paraqitur në këtë tabelë. Trajtimi i tyre është bërë në Raportet Konsultative për MAR-et e OST/OT-së dhe OSSh-së për vitin 2021.

# Kostot me shumicë - blerjet e energjisë

Pas përcaktimit të sasive të nevojshme për furnizim me qëllim të mbulimit të kërkesave të konsumatorëve të FSHU-së, duhet të bëhet edhe kalkulimi i kostove për blerje të energjisë në tregun me shumicë. Në pajtim me Rregullën për të Hyrat e FSHU-së, Furnizuesi i Shërbimit Universal është i detyruar të sigurojë energji elektrike në mënyrë transparente, konkurruese dhe efikase. Furnizuesi me Shërbim Universal duhet të demonstrojë se çmimet e parashikuara të energjisë elektrike që do të prokurohen janë të arsyeshme.

Nga hulumtimi i blerjeve të blerjeve të energjisë nga rregullatori, është gjetur se shitjet e energjisë nga HC Ujmani që është hidrocentrali më i madh në vend, realizohen përmes një kontrate të arrtitur në maj të vitit 2019 me afat një vjeçar (nga data 17.05.2019 deri 16.05.2020). Pas skadimit të kontratës në kundërshtim me Procedurën për Shitblerje të Energjisë është bërë vazhdimi i shitblerjeve të energjisë nga HC Ujman deri me datën 31 dhjetor 2020. Kjo ka pamundësuar që KESCO-FSHU të realizojë blerje të energjisë në mënyrë më efiçiente për furnizim të konsumatorëve të rregulluar.

KESCO-FSHU nuk ka parashikuar blerje të energjisë nga HC Ujman as për vitin tarifor 2021, prandaj KESCO-FSHU duhet të dëshmojë se alternavitat nga të cilat është zëvëndësuar kjo energji janë më të favorshme për konsumatorët fundor ashtu siç kërkohet nga rregullat e të hyrave.

Gjatë procesit të negocimit të kontratave për blerje të energjisë të FSHU-së nga gjenerimi vendor duhet pasur parasysh faktin se çmimet e parashikuara janë në përputhje me çmimet historike dhe ato të projektuara të tregut me shumicë të Kosovës.

Në vlerësimin e kostos së blerjes së energjisë me shumicë, ZRRE ka marrë parasysh kostot direkte të Furnizuesit ndaj BRE-ve sipas rregullës për Skemën Mbështetëse, kostot për blerjen e energjisë nga gjeneratorët tjerë sipas kushteve kontraktuale.

Kostot e lejuara të energjisë me shumicë (WHPCt) duhet të llogariten sipas formulës:

*WHPCt = (GENCt + IMPCt + IMBCt \* IMBFt )\*(1+RETMt)*

*Ku:*

*GENCt Kostot e lejuara të blerjes së energjisë nga gjeneratorët vendorë në vitin relevant t*

*IMPCt Kostot e lejuara të energjisë së importit në vitin relevant t*

*IMBCt Kostot neto të imbalancit në vitin relevant t*

*IMBFt  Faktori ndarës i imbalancit në vitin relevant t*

*RETMt Marzha me pakicë në vitin relevant t*

Përmbledhja e kostove me shumicë të parashikuara për vitin 2021 është dhënë në tabelën në vijim:

***Tabela 2: Blerjet e energjisë***

|  |  |  |  |
| --- | --- | --- | --- |
| **Kostot e blerjes së energjisë** | **GWh** | **€/MWh** | **€'000** |
| Sasitë e furnizuara nga KEK | 3,732 | 29.50 | 110,098 |
| Gjeneratorë tjerë në nivel të OST | 216 | 41.90 | 9,034 |
| Gjeneratorë në nivel të OSSh-së | 199 | 41.65 | 8,310 |
| Importi | 83 | 67.73 | 5,645 |
| Kostot e jobalanceve |  | - | - |
| Faktori ndarës i jobalanceve |  | - | - |
| **Total sasitë e furnizuara** | **4,231** | **31.5** | **133,086** |
| Margjina me pakicë |  | 3.00% | 3,993 |
| **Total kostot e blerjes së Energjisë** | **4,231** | **32.4** | **137,079** |

Është e rëndësishme të theksohet që FSHU është i obliguar sipas Rregullës për të Hyrat e FSHU-së, përkatësisht neni 17 dhe Shtojca 3, që të sigurojë energji elektrike në mënyrë transparente, konkurruese dhe efikase. Si rrjedhojë, FSHU duhet të demonstrojë që çmimet e blerjes së energjisë duhet të jenë të arsyeshme dhe të jenë në përputhje me kërkesat e nenit 17 të Rregullës për të hyrat e FSHU-së.

Në mungesë të këtyre dëshmive, ZRRE në vlerësimin preliminar ka parashikuar kostot e blerjes së energjisë me shumicë bazuar në çmimet aktuale të realizuara në vitin 2020, por gjatë procesit të konsultimit publik, palët duhet të respektojnë parimet e sipërpërmendura dhe të dëshmojnë se janë përmbushur të gjitha kërkesat ligjore, rregullative dhe procedurale që kanë të bëjnë me blerjet e energjisë me shumicë.

## Përshtatjet e të hyrave për vitin 2020

Për të bërë përshtatjet e vitit 2020 të cilat do të aplikohen gjatë përcaktimit të MAR-it të FSHU-së për vitin 2021, së pari duhet bërë vlerësimin e kostove aktuale të furnizimit me energji elektrike për konsumatorët e FSHU-së. Pas vlerësimit të këtyre kostove dhe të hyrave bëhet që kanë rezultuar nga faturimi në vitin 2020 bëhet përshtatja e të hyrave.

Ndryshimi në mes të kostove të vlerësuara nga ZRRE-ja për vitin 2020 dhe të hyrave të realizuara nga FSHU gjatë periudhës së njëjtë është llogaritur sipas formulës në vijim:

ADJt = (AACat-1 – ARRt-1) \* (1+ It)

Ku janë:

AACat-1  Kostot e lejuara aktuale të FSHU-së në vitin relevant t

ARRt-1  Të hyrat aktuale të rregulluara gjatë vitit relevant t-1

It Norma e interesit për vitin relevant t, që llogaritet bazuar në EURIBOR plus S%, ku S paraqet vlerën e përcaktuar nga ZRRE-ja gjatë shqyrtimeve periodike që reflekton preminë e pagueshme nga i licencuari për hua afatshkurtra

Vlera e përshtatjeve për vitin 2020 pas indeksimit për inflacion rezulton të jetë 6.8 milion euro.

***Tabela 3: Përshtatjet për vitin 2020***

|  |  |  |
| --- | --- | --- |
| **MAR-i i Furnizuesit me Shërbim Universal** | **Njësia** | **2020** |
| Parametrat e indeksimit |  |  |
| Norma e interesit It | % | 5.74.% |
| Kostot me pakice te furnizuesit |  |  |
| OPEX - OPMCt = OPMCt-1 \* (1 + CPIt-1) \* (1 – Et)\* (1 – Pt) | €m | 4.59 |
| Zhvlerësimi - DEPCt = DEPCt-1 \* (1 + CPIt-1) \* (1 – Pt) | €m | 0.1 |
| Kostot e bartshme |  |  |
| Kostot e OST | €m | 23.6 |
| Kostot e OSSh\* | €m | 100.5 |
| Fondi BRE\*\* | €m | 15.0 |
| Kapitali punues (WCLCt) |  |  |
| WCLC= (1 / 12) \* It \* (RETRt + WHPCt + PSTCt - NTFRt) | €m | 1.6 |
| Kostot për blerjen e energjisë |  |  |
| Kostot e blerjes së energjisë me shumicë | €m | 130.3 |
| Taksa për licencë |  |  |
| Taksa për licencë | €m | 0.01 |
| Borxhi i keq (BDTA) |  |  |
| BDTA | % | 4% |
| BDTA | €m | 11.0 |
| Përshtatjet |  |  |
| Përshtatjet 2019 | €m | -12.2 |
| Përshtatjet e të hyrave për FSHU |  |  |
| MAR-i i Furnizuesit AACat-1 | €m | 274.5 |
| Të hyrat aktuale nga faturimi ARRt-1\*\*\* | €m | 268.7 |
| **Përshtatja (AACat-1 - ARRt-1)\*(1+It)** | €m | 6.9 |
| Përshtatjet për interesin e LBT të vitit 2020 | €m | 0.4 |
| **Përshtatja e të hyrave ADJt** | **€m** | **-6.5** |

Kjo vlerë e përshtatjeve prej -6.5 mil€ do të bartet gjatë përcaktimit të të hyrave të lejuara maksimale për vitin 2021.

\* Kostot per OSSh janë vlerësuar ne baze te raportimeve paraprake dhe nuk përfshijnë korigjimet per faturim dhe humbje te OSSh sipas shkrese se dt 7 korrik 20221.

\*\* Kostot e fondit për BRE ne te dhënat mujore rezultojne të jenë 14.98mil€, ndërsa në pasqyra financiare janë 15.22mil€. Edhe pse dallimet janë minimale, megjithatë në kalkulimin përfundimtar duhet dhënë sqarimet e nevojshme.

\*\*\* përfshirë edhe te hyrat tjera ne vlere prej 0.26mil€ sipas pasqyrave financiare

Gjatë analizimit të blerjeve të energjisë me shumicë dhe faturimit të energjisë për konsumatorët me shërbim universal nga KESCO, ZRRE ka vërejtur një dallim në sasinë e energjisë së blerë me shumicë dhe sasisë së energjisë së faturuar për konsumatorët me shërbim universal. Në bazë të analizës së bërë nga ZRRE lidhur me blerjet e energjisë më shumicë dhe faturimin e energjisë për konsumatorët me Shërbim Universal, shihet KESCO-FSHU ka blerë energji në sasi prej 4,245GWh (4,044 nga kontrata dhe 201GWh nga Programi i Kompenzimit). Si shitje (faturim) KESCO-FSHU ka raportuar vlerën prej 4,140GWh. Kjo shtyrje prej 105GWh, nënkupton se KESCO-FSHU ka blerë sasi të energjisë më shumë sesa kërkesa për plotësimin e nevojave të FSHU-së. Gjatë parashikimit të konsumit/nominimeve mund të ketë dallime ndërmjet vlerave të nominuara dhe atyre të realizuara si shtyrje dhe tërheqje të energjisë. Sidoqoftë, duke njohur rrethanat aktuale të blerjes së energjisë nga KESCO-FSHU dhe KEDS, është e pakuptimtë që për njërën palë gjatë 12 muajve të vitit të ketë shtyrje, ndërsa për palën tjetër të ketë tërheqje të energjisë.

Duke marr parasysh se nominimet për të dy palët realizohen nga KESCO, dhe nominimet e KEDS-it varen nga KESCO-FSHU, atëherë do të duhej që devijimet eventuale të jenë të njëtrajtshme, dhe jo të ketë njëra palë tërheqje, ndërsa pala tjetër të ketë shtyrje.

Bazuar në atë që u tha më lartë, ZRRE kërkon nga KESCO që të ofrojë sqarimet e nevojshme.

ZRRE duke parë këtë dukuri dhe proceset e zhvilluara në sektorin e energjetik në Kosovë, me theks të veçantë atë të pavarësimit të KOSTT-it, thekson se është përgjegjësi e KOSTT që të bëjë balancimin e sistemit dhe se balancimi i tillë nuk duhet të vazhdojë tutje në këtë formë përmes FSHU-së.

# Kostot e bartshme

Kostot e bartshme të FSHU-së janë ato që varen nga vlerësimet për MAR-et për kompanitë tjera të rregulluara. Këto janë kostot e bartshme për shfrytëzimin e rrjetit të transmetimit (OST/OT-KOSTT), shfrytëzimin e rrjetit të shpërndarjes (OSSH-KEDS) dhe ndonjë kosto tjetër që është jashtë kontrollit të FSHU-së. Kostot e bartshme për KOSTT përfshirë edhe fondin për burimet e ripërtëritshme parashihet të jenë 29 mil€, ndërsa kostot e bartshme për KEDS parashihet të jenë 81 mil€.

# Kostot me pakicë të furnizuesit

Kostot e lejuara me pakicë llogariten si shuma e kostove të lejuara të operimit dhe mirëmbajtjes (OPMCt), zhvlerësimi (DEPCt) dhe ato të licencës (LCICt). Kostot e propozuara me pakicë për FSHU për vitin 2021 kanë përdorur si pikënisje kostot e lejuara në vitin 2020 dhe të indeksuara për normën e inflacionit me vlerë prej 0.26%[[1]](#footnote-1). Vlera e kostove me pakicë për FSHU për vitin 2021 është paraparë të jetë 4.7 mil€. Komponentët tjera të kostove me pakicë siç janë marzha me pakicë, borxhi i keq dhe kapitali punues janë kalkuluar në bazë të formulave të përcaktuara në Rregullën për të Hyrat e FSHU-së.

Gjatë vlerësimit të kostove me pakicë, KESCO nuk ka paraqitur kostot që ndërlidhen me ofrimin e shërbimeve për konsumatorët e parregulluar. ZRRE kërkon nga KESCO që gjatë procesit të konsultimit publik të bëjë vlerësimin lidhur me këto kosto dhe do ti zbres ato gjatë përcaktimit të OPEX-it të FSHU-së.

# Të hyrat e lejuara maksimale

MAR i propozuar për FSHU për vitin 2021 është 271.2 milion €, e cila paraqet shumën që do të mbulohet nga tarifat e rregulluara të shitjes me pakicë. Detajet e kalkulimeve për MAR-in e propozuar janë dhënë në tabelën në vijim:

Tabela 4 - MAR i propozuar për vitin 2021

|  |  |  |
| --- | --- | --- |
| **MAR-i i Furnizuesit me Shërbim Universal** | **Njësia** | **2021** |
| Parametrat e indeksimit |  |  |
| Norma e interesit It | % | 6.85% |
| Kostot me pakice te furnizuesit |  |  |
| OPEX - OPMCt = OPMCt-1 \* (1 + CPIt-1) \* (1 – Et)\* (1 – Pt) | €m | 4.6 |
| Zhvlerësimi - DEPCt = DEPCt-1 \* (1 + CPIt-1) \* (1 – Pt) | €m | 0.1 |
| Kostot e bartshme |  |  |
| Kostot e OST | €m | 14.3 |
| Kostot e OSSh | €m | 81.4 |
| Kostot për fondin e BRE | €m | 14.8 |
| Kapitali punues (WCLCt) |  |  |
| WCLC = (1 / 12) \* It \* (RETRt + WHPCt + PSTCt - NTFRt) | €m | 1.4 |
| Kostot për blerjen e energjisë |  |  |
| Kostot e blerjes së energjisë me shumicë | €m | 137.1 |
| Taksa për licencë |  |  |
| Taksa për licencë | €m | 0.02 |
| Borxhi i keq (BDTA) |  |  |
| BDTA | % | 4% |
| BDTA | €m | 10.8 |
| Përshtatjet e të hyrave për FSHU |  |  |
| Përshtatjet e vitit 2020 | €m | 6.5 |
| **Të hyrat e lejuara maksimale** | **€m** | **271.2** |

1. Burimi: Eurostat, <https://appsso.eurostat.ec.europa.eu/nui/submitViewTableAction.do> (vizituar më 27.01.2020) [↑](#footnote-ref-1)